Mini Hatch

1959.–2000. aasta mudeli kohta vaata artiklit MINI.

Mini (turustatud erinevate nimedega: Mini Cooper, Mini Hatch, Mini Hardtop, Mini One, New Mini ja Mini John Cooper Works) on sõiduautomudel, mida toodab aastast 2001 Briti autotootja Mini. Sellest on kolmeukselisi luukpärasid, kaheukselisi kabriolette ning viieukselisi luukpärasid. Uut Mini hakati tootma, kui kaubamärgi oli ostnud Saksamaa autotootja BMW.

Toona BMW-le kuulunud Rover Group tutvustas Mini prototüüpi 1997. aasta Frankfurdi automessil. Rahvale läks vanema Mini uus kujundus peale ning seda arendati edasi. Mais 2000 müüs BMW muu osa Roverist, kuid otsustas Mini endale jätta. Uus Mini jõudis turule aastal 2001.

Esimene põlvkond läbis uuenduskuuri aastal 2004, samal aastal jõudis müüki ka kabriolett. Teine põlvkond jõudis tarbijateni aastal 2006, aastal 2008 asendati ka esimese põlvkonna kabriolett. Kolmandat põlvkonda hakati tootma aastal 2013. Neljas põlvkond tuli müüki aastal 2024. Sellest on arendatud ka elektriversioone: Mini E (2009, vaid katsetusteks), Mini Electric (2019) ja Mini Cooper E/SE (2023).

Minisid toodetakse Plant Oxfordis Oxfordist kagus. Varem on neid toodetud ka Hollandis. Elektrilisi Minisid arendatakse ja toodetakse Hiinas.

Põlvkonnad

Välislingid
 Mini Cooper Mini kodulehel (eesti keeles)

Kategooria:BMW
Kategooria:Elektriautod
Kategooria:Sõiduautomudelid